***จัสท์วอทอิสอิทแดทเมคส์ทูเดส์โฮมส์โซดิเฟรินท์, โซอะพีลลิง?*** (อังกฤษ: Just what is it that makes today's homes so different, so appealing?) เป็นภาพปะติดโดยศิลปินชาวอังกฤษริเชิร์ด ฮามิลทัน ภาพปะติดนี้มีขนาด 10.25 นิ้ว (260 มิลลิเมตร) × 9.75 นิ้ว (248 มิลลิเมตร) ปัจจุบันเป็นหนึ่งในงานสะสมของพิพิธภัณฑ์ Kunsthalle Tübingen ในเมืองทือบิงเงิน ประเทศเยอรมนี งานชิ้นนี้เป็นงานชิ้นแรกของศิลปะประชานิยมที่ได้รับสถานะเป็นสัญลักษณ์ (iconic)

ประวัติศาสตร์
-------------

*Just what is it that makes today's homes so different, so appealing?* สร้างสรรค์ขึ้นในปี 1956 เพื่อเป็นแค็ตตาล็อกสำหรับงานจัดแสดง *ดิสอิสทูมอร์โรว* ในลอนดอน ประเทศอังกฤษ ที่ซึ่งผลิตซ้ำในรูปขาวดำ และปรากฏในโปสเตอร์ของงานจัดแสดง ฮามิลทันและจอห์น แม็กเฮล กับ จอห์น โวล์กเคอร์ ยังร่วมกันสร้างวรรค์ผลงานในห้องที่เป็นที่รู้จักมากที่สุดในนิทรรศการ

ที่มา
-----

ข้อมูลจากบทความในปี 2007 โดยนักประวัติศาสตร์ศิลป์ จอห์น-พอล สตอเนิร์ด (John-Paul Stonard) ภาพปะติดนี้ประกอบด้วยภาพที่นำมาจากนิตยสารอเมริกันเป็นหลัก ภาพพื้นหลังหลักคือภาพห้องนั่งเล่นที่เป็นภาพโฆษณาใน *เลดีส์โฮมเจอร์นอล* ให้กับอาร์มสตรอง ฟลอส์ (Armstrong Floors) ชื่อของงานปะติดนี้ยังนำมาจากคำกอปปีของโฆษณาชิ้นนี้ที่ว่า "Just what is it that makes today's homes so different, so appealing? Open planning of course—and a bold use of color." นักเพาะกล้ามที่ปรากฏคือเออร์วิน "ซาโบ" โคซเซวสกี ผู้ชนะเลิศการประกวดมิสเตอร์แอลเอ (Mr. L.A.) ในปี 1954 และนำมาจากนิตยสาร *Tomorrow's Man* ฉบับเดือนกันยายน 1954 ศิลปิน โจ แบร์ ผู้ซึ่งในวัยเยาวชนเคยโพสท่าสำหรับการถ่ายภาพลงในนิตยสารวาบหวิว อ้างว่าเธอคือผู้หญิงบนโซฟา อย่างไรก็ตาม นิตยสารที่มาของภาพนี้ยังไม่ได้รับการระบุ บันไดนำมาจากภาพถ่ายผลิตภัณฑ์ชุดใหม่ของ ฮูเวอร์ โมเดล "คอนสเตลเลชัน" และนำมาจากนิตยสารฉบับเดียวกันกับอาร์มสตรองฟลอส์ คือ *Ladies Home Journal* เดือนมิถุนายน 1955 ภาพปกของศิลปิน แจ็ค เคอร์บีให้กับ "Young Romance" นำมาจากโฆษณาให้กับนิตยสารที่มีในฉบับร่วม *Young Love* (ฉบับที่ 15, ปี 1950). โทรทัศน์นั้นเป็นรุ่นสโตรมบวร์ก-คาร์ลสัน นำมาจากโฆษณาฉบับปี 1955 ฮามิลทันเองกล่าวว่าพรมนั้นนำมาจากภาพถ่ายแสดงฝูงชนบนชายหาดวิทลีย์เบย์ ภาพของโลกได้มาจากนิตยสาร *Life Magazine* (กันยายน 1955) ชายยุควิกตอเรียในภาพยังไม่ได้รับการระบุว่าเป็นใคร ส่วนวารสารบนเก้าอี้เป็นฉบับหนึ่งของ *The Journal of Commerce* ซึ่งก่อตั้งโดยผู้ริเริ่มก่อตั้ง*เดอะเทเลกราฟ* แซมวล เอฟ. บี. มอร์ส เครื่องอัดเทปเป็นรุ่น Boosey & Hawkes "Reporter" ผลิตในประเทศอังกฤษ แต่ยังไม่สามารถระบุที่มาภาพได้ และวิวที่ปรากฏนอกหน้าต่างนั้นเป็นภาพถ่ายที่มีการผลิตซ้ำอย่างแพร่หลายของด้านนอกของโรงภาพยนตร์แห่งหนึ่งในปี 1927 และยังไม่พบที่มาของภาพ

อ้างอิง
-------

1. ↑  Livingstone, Marco. *Pop art: a continuing history*, Thames and Hudson, 2000).
2. 1 2  Dempsey, Amy. *Styles, Schools and Movements*, p. 217, Thames and Hudson, 2002. ISBN 0-500-23788-3
3. ↑  "This is tomorrow". คลังข้อมูลเก่าเก็บจากแหล่งเดิมเมื่อ 15 มกราคม 2010. สืบค้นเมื่อ 27 สิงหาคม 2008. *thisistomorrow2.com* (scroll to "image 027TT-1956.jpg")
4. 1 2  Stonard, John-Paul (กันยายน 2007). "Pop in the Age of Boom: Richard Hamilton's 'Just what is it that makes today's homes so different, so appealing?'" (PDF). *The Burlington Magazine* (149): 607–620. คลังข้อมูลเก่าเก็บจากแหล่งเดิม (PDF)เมื่อ 11 พฤษภาคม 2021. สืบค้นเมื่อ 16 มีนาคม 2021.
5. ↑  "'Reporter' tape recorder, 1953". *Science Museum, London*. คลังข้อมูลเก่าเก็บจากแหล่งเดิมเมื่อ 3 พฤศจิกายน 2014. สืบค้นเมื่อ 11 ธันวาคม 2014.